### | | | | --- | --- | | | | | --- | | **Byråd** 25. september 2018 Sagsnr. 710-2018-20765 Dok.nr. 710-2018-245068 Benthe Laursen | | 145.                Tilsyn i 2. kvartal 2018 på handicap- og psykiatriområdet - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Lov om socialtilsyn |

###

**SAGENS INDHOLD**

Byrådet skal i denne sag tage stilling til resultaterne af
Socialtilsynets (ST) tilsyn med Favrskov Kommunes tilbud på handicap- og
psykiatriområdet udført i 2. kvartal af 2018.

Resultaterne drejer sig om følgende tilsyn udført af
Socialtilsyn Midt:

· Boligerne på [adresse] (et tilbud for voksne med sindslidelser),
gennemført 5. april 2018. Rapporten herfra er tilgået Social og Sundhed 7. maj
2018 og er vedlagt som bilag.

· Ungetilbuddet Carma (et tilbud for unge med sindslidelser),
gennemført 2. maj 2018. Rapporten herfra er tilgået Social og Sundhed 7. juni
2018 og er vedlagt som bilag.

ST’s tilsyn omfatter syv temaer. Hvert tema belyses ved, at
ST vurderer praksis ud fra en række kriterier med tilhørende indikatorer. ST
beslutter forud for hvert tilsyn, hvorvidt man vil vurdere det enkelte tilbud
ud fra samtlige temaer, kriterier og indikatorer eller blot nogle af disse.
Bilaget ’Tilsynsbeskrivelse’ beskriver tilsynets- og tilsynsrapporternes
opbygning og terminologi – herunder fordelingen på temaer, kriterier og
indikatorer.

I forhold til Boligerne på [adresse] har ST i år valgt at
fokusere på:

· Tema 3, Målgruppe, metoder og resultater (udelukkende kriterium
3)

· Tema 4, Sundhed og trivsel

· Tema 6, Kompetencer.

ST bemærker til tema 3, at tilbuddet har fokus på
implementeringen af resultatdokumentation, men at metoden endnu ikke er fuldt
ud implementeret. Ledelsen af Boligerne på [adresse] tilkendegiver hertil, at implementeringen
vil løbe hen over efteråret.

På Ungetilbuddet Carma har ST i år valgt at fokusere på:

· Tema 3, Målgruppe, metoder og resultater

· Tema 4, Sundhed og trivsel (alene kriterium 6 og 7)

· Tema 6, Kompetencer.

ST bemærker til tema 3, som har fået scoren 3,5 på en skala
fra 1-5, at målgruppens bredde kan være en udfordring. Hertil kan oplyses, at
Handicap og Psykiatri arbejder med fokus på de unges funktionsniveau samt
støttebehov og ikke nødvendigvis den enkelte unges diagnose.

ST vurderer, at en påbegyndt udviklingsproces, der skal
understøtte samarbejdet mellem myndighed og udfører i forhold til at sætte mål
og delmål for den enkelte bruger vil være gavnlig for kvaliteten af tilbuddet.

Ledelsen af Ungetilbuddet Carma tilkendegiver hertil, at der
fortsat er et stort fokus på at sikre en sammenhæng i dokumentationen af den
enkelte borgers sag og myndighedens formål med indskrivningen i tilbuddet,
herunder de fastsatte handleplansmål og de delmål som tilbuddet fastsætter og
arbejder efter.

I ST’s tilsynsrapport fremgår det under tema 6, som har fået
scoren 3,5, at nogle af de unge mener, at der er medarbejdere, der bruger mest
tid på dem, som er nemmest at hjælpe.

Hertil kan det oplyses, at forskelligheden i kontakten med
de unge er fagligt begrundet. Der arbejdes med de unges mulighed for at få
kontakt til personalet på forskellige måder. Det er en del af det pædagogiske
arbejde, at nogle af de unge skal lære at behovsudsætte i deres kontakt med
andre mennesker, mens andre skal lære at være mere opsøgende.

Konklusionerne fra begge tilsyn har været positive. ST har
således ikke fundet anledning til kritik og har ikke påpeget udviklingspunkter.
På den baggrund blev Boligerne på [adresse] regodkendt og Ungetilbuddet Carma
godkendt til en udvidet målgruppe.

**VURDERING**

Social og Sundhed finder det positivt, at ST vurderer, at
Boligerne på [adresse] og Ungetilbuddet Carma begge er velfungerende og veldrevne
tilbud.

Social og Sundhed har på baggrund af tilsynsrapporterne
udarbejdet notatet ”Opfølgning på tilsynsbesøgene”, som er vedlagt som bilag.
Notatet opsummerer kort indholdet af tilsynets rapporter og beskriver Social og
Sundheds opfølgning på tilsynene. Notatet understøtter dermed også den
fortsatte udvikling af tilbuddene.

Social og Sundhed har sendt tilsynsrapporterne i høring hos
Handicaprådet. Handicaprådets høringssvar af 19. august 2018 vedlægges som
bilag.

Det fremgår af høringssvaret, at Handicaprådet ingen
kommentarer har til ST’s tilsyn med Boligerne på [adresse]. På Ungetilbuddet
Carma foreslår Handicaprådet, at personalet overvejer, om man kan være mere
tydelig i kontakten med de unge, da det fremgår af tilsynsrapporten, at nogle
af de unge mener, at der er medarbejdere, der bruger mest tid på dem, der er
nemmest at hjælpe.

Social og Sundhed kan hertil bemærke, at kontakten med de
unge tilrettelægges ud fra pædagogiske hensyn og i dialog med den unge. Der
findes dog eksempler på, at den unge ikke er enig i, at den valgte pædagogik og
den kontakt, der følger heraf, er den rigtige.

**ØKONOMI**

Ingen direkte økonomiske konsekvenser.

**INDDRAGELSE**

Social og Sundhed har sendt tilsynsrapporterne på handicap-
og psykiatriområdet samt notatet ”Opfølgning på tilsynsbesøgene” i høring hos
Handicaprådet.

**INDSTILLING**

Direktøren for Social og Sundhed indstiller til Byrådet:

1. At Socialtilsynets afrapportering
tages til efterretning.

2. At indsatserne i notatet ”Opfølgning
på tilsynsbesøgene” godkendes.

**BESLUTNING**

***Social- og Sundhedsudvalget, 4. september 2018:***

Fraværende:Ingen

Indstilles godkendt.

***Økonomiudvalget, 18. september 2018:***

Fraværende:Karina Kristiansen, Verner Schultz

Indstilles godkendt.

**Bilag**

|  |  |
| --- | --- |
| Opfølgning på tilsynsbesøgene | 710-2018-170995 |
| Tilsynsbeskrivelse | 710-2018-171924 |
| Boligerne Jagtvej 2018 | 710-2018-170920 |
| Ungetilbuddet Carma 2018 | 710-2018-170908 |
| Høringssvar Handicaprådet | 710-2018-219866 |